IXEF WIS TMENṬAC
Aɣḍaṣ icudd ɣer lealaqat-ik akk-d Ṛebbi
Amek i sseɣḍaṣen imasiḥiyen?
Acu i geţţucerḍen seg-k bac aţ-ţizmireḍ aţ-ţeţwaɣeḍṣeḍ?
Amek ara nbudd taṛwiḥt-nneɣ i Ṛebbi?
Acu ara ɣ-idemmren a neţwaɣḍeṣ?
1. Ayɣer i geḍleb ad yeţwaɣḍeṣ yiwen lewkil n tgelda n Ityubya?
“ATNAN waman. D acu ara y-iqeḍeen ur ţwaɣḍaṣeɣ ara?” Asteqsi-yagi, yefka-t-id di lqern amezwaru yiwen lewkil n tgelda n tmurt n Ityubya (Kuc). Imiren kan i s-d-ibeyyen yiwen umasiḥi, umi qqaren Filibus, belli Eisa d Lmasiḥ-nni i geweed Ṛebbi a d-yas. Ayen akka i d-yelmed lewkil-agi si Tira Iqedsen, ikcem-as qbala ɣer wul, dɣa ibeggen-ed belli yebɣa ad iţwaɣḍeṣ.—Lecɣal 8:26-36.
2. Iwacu i glaq aţ-ţxemmeḍ mliḥ i weɣḍaṣ?
2 Ma yella tessenqdeḍ akken ilaq ixfawen ieeddan n tektabt-agi akk-d Inigi n Yahwa, tḥusseḍ ahat belli tweǧdeḍ bac a d-tiniḍ: ‘D acu ara y-iqeḍeen, i nekk, ur ţwaɣḍaṣeɣ ara?’ Tura, teelmeḍ belli Adlis Iqedsen iweed-aɣ tameict i dima di Lǧennet. (Luqa 23:43; Aweḥḥi 21:3, 4) Tufiḍ daɣen belli wid yemmuten ur d-ţţarran s lexbaṛ s wacemma, yerna yella usirem n ḥeggu n lmeggtin. (Amusnaw 9:5; Yuḥenna 5:28, 29) Izmer lḥal teţeacaṛeḍ Inagan n Yahwa deg inejmueen-nsen; teẓriḍ s wallen-ik amek i xeddmen ddin n ṣṣeḥ. (Yuḥenna 13:35) Uyerna, tebdiḍ ahat tseeeuḍ lealaqa kečč d Yahwa Ṛebbi.
3. a) Acu i gumeṛ Eisa i inelmaden-is? b) Amek i sseɣḍaṣen imasiḥiyen?
3 Amek i tzemreḍ a d-tessekneḍ belli tebɣiḍ aţ-ţqedceḍ ɣef Ṛebbi? Eisa yenna i imasiḥiyen: “Ṛuḥet, rret leǧnas meṛṛa d inelmaden; sɣeḍṣet-ţen.” (Matta 28:19) Neţţa s timmad-is yeǧǧa-d lemtel imi i geţwaɣḍeṣ deg waman. Mačči d aṛuccu i t-ṛuccen s cwiṭ n waman yerna ur s-ten-smaren ara kan ɣef uqerru. (Matta 3:16) Awal-agi “ɣḍeṣ” iţwaṭerjem-ed seg yiwen umeslay n tyunanit; lmeena-s “bbeɣ deg waman”. Atan wamek yeţwaxdam ihi weɣḍaṣ amasiḥi: ad iţwabbeɣ walbeeḍ, yeeni a t-ssekcmen s lekmal-is, deg waman.
4. Acu ara d-tbeggneḍ m’ara teţwaɣeḍṣeḍ deg waman?
4 Wigad meṛṛa yebɣan ad seun lealaqat akk-d Yahwa Ṛebbi, ilzem fell-asen ad ţwaɣeḍṣen. M’ara teţwaɣeḍṣeḍ, a d-tbeggneḍ zdat n lɣaci belli tebɣiḍ aţ-ţqedceḍ ɣef Ṛebbi. A d-tbeggneḍ daɣen belli tḥemmleḍ aţ-ţxedmeḍ lebɣi-s. (Ahellil 40:8, 9) Acu kan, bac aţ-ţeţwaɣeḍṣeḍ, llant kra n leḥwayeǧ i geţţucerḍen seg-k.
TLAQ TMUSNI AKK-D LIMAN
5. a) D acu-ţ lḥaǧa tamezwarut i k-d-iţţucerḍen iwakken aţ-ţeţwaɣeḍṣeḍ? b) Acimi i sean lqima tameqrant inejmueen imasiḥiyen?
5 Tebdiḍ txeddmeḍ yakan lḥaǧa tamezwarut i k-d-iţţucerḍen. Ayɣer i nezmer a d-nini akka? Axaṭer teţnadiḍ aţ-ţissineḍ Yahwa Ṛebbi akk-d Eisa Lmasiḥ. Ad yili txeddmeḍ ayagi s tɣuri n Wedlis Iqedsen akk-d Inagan n Yahwa. (Γer-ed Yuḥenna 17:3.) Lameena, ur tessineḍ ara kullec. Imasiḥiyen bɣan ad ‘ččaṛen ţ-ţamusni n lebɣi n Ṛebbi.’ (Ikulusiyen 1:9) Bac aţ-ţessiwḍeḍ ɣer waya, iwulem aţ-ţḥeddṛeḍ i inejmueen n Inagan n Yahwa. D ayen yesean lqima tameqrant. (Ieebṛaniyen 10:24, 25) Ma tezgiḍ teţṛuḥuḍ ɣer inejmueen-a, aţ-ţissineḍ akteṛ Ṛebbi.
6. Acu i glaq aţ-ţissineḍ seg Wedlis Iqedsen bac aţ-ţeţwaɣeḍṣeḍ?
6 Iwakken aţ-ţeţwaɣeḍṣeḍ, ur iţţuḥettem ara fell-ak aţ-ţissineḍ ayen akk yellan deg Wedlis Iqedsen, wagi d ayen ibanen. Lewkil-nni n tgelda n Ityubya yella yekseb cwiyya n tmusni, meena yeḥwaǧ lemeawna akken ad yefhem kra n yeḥricen si Tira Iqedsen. (Lecɣal 8:30, 31) Ula d kečč, geddac n leḥwayeǧ i k-d-mazal aţ-ţlemdeḍ. Di tin n ṣṣeḥ, aţ-ţeţţissineḍ dima leḥwayeǧ ɣef Ṛebbi. (Amusnaw 3:11) Acu kan, uqbel aţ-ţeţwaɣeḍṣeḍ, ilaq aţ-ţissineḍ w’aţ-ţqebleḍ ayen yellan d lsas n uselmed n Wedlis Iqedsen. (Ieebṛaniyen 5:12) Γef lemtel, deg uselmed-agi, tella tideţ yeenan wid yemmuten, tella daɣen lqima i gesea yisem n Ṛebbi ţ-ţgelda-s.
7. Γer wacu i glaq a k-tdemmer tɣuri n Wedlis Iqedsen?
7 Lameena, tamusni-yagi kan weḥd-es drus, axaṭer “mebla liman, d lmuḥal ad ieǧeb yiwen i Yillu.” (Ieebṛaniyen 11:6) Adlis Iqedsen iḥekku-d belli, asmi i slan kra n imezdaɣ n temdint n Kurintus i lexbaṛ i ţbecciṛen inelmaden n Eisa, “umnen dɣa ţwaɣeḍṣen.” (Lecɣal 18:8) Lukan d lebɣi, taɣuri n Wedlis Iqedsen ilaq a k-d-tefk ula i kečč liman belli Adlis Iqedsen d Awal i d-iweḥḥa Ṛebbi. Taɣuri-yagi a k-teiwen aţ-ţamneḍ s leweud n Ṛebbi w’aţ-ţamneḍ daɣen belli asfel n Eisa yeţsellik.—Yacuea 23:14; Lecɣal 4:12; 2 Timutawus 3:16, 17.
ABERREḤ N TIDEŢ YELLAN DEG WEDLIS IQEDSEN
8. Acu ara k-idemmren aţ-ţhedṛeḍ ɣef wayen i tlemdeḍ i wid i k-d-yezzin?
8 Asm’ara yiǧhid liman deg wul-ik, a k-yiweiṛ aţ-ţjemeeḍ i yiman-ik kan ayen i tlemdeḍ. (Irmiya 20:9) Aţ-ţebɣuḍ s ṣṣeḥ aţ-ţhedṛeḍ ɣef Ṛebbi akk-d lmeqsud-is i wid i k-d-yezzin.—Γer-ed 2 Ikurintiyen 4:13.
9, 10. a) Di tazwara, i menhu i tzemreḍ aţ-ţhedṛeḍ ɣef tideţ n Wedlis Iqedsen? b) Acu i glaqen a t-txedmeḍ ma tebɣiḍ aţ-ţcerkeḍ deg uberreḥ n Inagan n Yahwa?
9 Di tazwara, tzemreḍ aţ-ţhedṛeḍ ɣef tideţ n Wedlis Iqedsen i ieeggalen n twacult-ik, i leḥbab-ik, i lǧiran-ik d wid ixeddmen yid-ek. Hdeṛ-asen s yiles aẓidan. Γer zdat, a k-yili deg wul akken aţ-ţcerkeḍ deg uberreḥ n Inagan n Yahwa. Ur ţkukru ara, xebbeṛ win i k-isselmaden Adlis Iqedsen. Ma yella tessawḍeḍ ɣer wayen i geţţucerḍen seg-k bac aţ-ţcerkeḍ di leqdic n uberreḥ, ad iţwaxdem wayen ilaqen iwakken kečč akk-d win i k-isselmaden aţ-ţemlilem d sin lecyux n tejmaet.
10 Ayagi a k-yefk tagniţ akken aţ-ţissineḍ akteṛ lecyux, i gkessen taqeḍeit n Ṛebbi. (Lecɣal 20:28; 1 Buṭrus 5:2, 3) Ma walan belli tfehmeḍ yerna teţţamneḍ s leḥwayeǧ yellan d lsas n uselmed n Wedlis Iqedsen, belli teṭṭebbiqeḍ imenzayen n Ṛebbi, uyerna tebɣiḍ s ṣṣeḥ aţ-ţeqqleḍ d Inigi n Yahwa, lecyux-agi a k-id-xebbṛen belli tessawḍeḍ ɣer wayen i geţţucerḍen seg-k bac aţ-ţţekkiḍ di leqdic n uberreḥ. A k-d-inin belli tuɣaleḍ d aberraḥ ur neţwaɣḍeṣ n lexbaṛ n lxiṛ.
11. Acu n leḥwayeǧ i glaq ad beddlen kra uqbel ad cerken di leqdic n uberreḥ?
11 Acu kan, uqbel aţ-ţebduḍ leqdic n uberreḥ, ilaq-ak ahat aţ-ţbeddleḍ kra n leḥwayeǧ i txeddmeḍ di temeict-ik neɣ i teseiḍ d leadda. Izmer lḥal, a k-ilaq aţ-ţeǧǧeḍ kra n lefeayel i telliḍ txeddmeḍ s tuffra. Uqbel aţ-ţḍelbeḍ akken aţ-ţuɣaleḍ d aberraḥ, yelzem fell-ak aţ-ţexḍuḍ maḍi i ddnubat imeqranen, am leaṛ, ssekṛan akk-d lkif.—Γer-ed 1 Ikurintiyen 6:9, 10; Igalatiyen 5:19-21.
TUB YERNA BEDDEL
12. Ayɣer i gwulem aţ-ţtubeḍ?
12 Llan daɣen ccuruṭ i gelzem ad iṭebbeq walbeeḍ uqbel ad yeţwaɣḍeṣ. Amceggee Buṭrus yenna-d: “Tubet [...], uɣalet-ed, ad ţwamḥun ddnubat-nwen.” (Lecɣal 3:19) Win ituben, d win inedmen seg wul ɣef lḥaǧa i gexdem. Yessefk ad isteeṛef walbeeḍ belli ilaq ad itub ma yella yesea yir tikli di tudert-is. Lameena, ayagi iwulem ula i win i gesean tikli yelhan. Acimi? Axaṭer imdanen akken ma llan d imednuben yerna ḥwaǧen a sen-isemmeḥ Ṛebbi. (Iṛumaniyen 3:23; 5:12) Uqbel aţ-ţeɣreḍ Adlis Iqedsen, ur telliḍ ara tessneḍ lebɣi n Ṛebbi. Ihi, mebla tamusni-yagi, ur nezmir ara a d-nini belli telliḍ teţeiceḍ elaḥsab n lebɣi-yagi kamel. Γef wayagi i k-iwulem aţ-ţtubeḍ.
13. Acu i d abeddel?
13 Mbeed mi ttubeḍ, ilaq-ak a ‘d-tuɣaleḍ’, yeeni aţ-ţbeddleḍ. Mačči d nndama kan ara tnedmeḍ. Ilaq-ak daɣen aţ-ţexḍuḍ i tikli i teseiḍ zik w’aţ-ţqesdeḍ, si tura d asawen, aţ-ţxeddmeḍ ayen yellan d lewqam. Ţţuba akk-d ubeddel, d ccuruṭ i glezmen uqbel aţ-ţeţwaɣeḍṣeḍ.
ABUDDU N TEṚWIḤT
14. D acu-ţ lḥaǧa yesean azal ameqran i geţţucerḍen seg-k uqbel aţ-ţeţwaɣeḍṣeḍ?
14 Tella lḥaǧa nniḍen yesean azal ameqran i geţţucerḍen seg-k uqbel aţ-ţeţwaɣeḍṣeḍ. Ilaq-ak aţ-ţbuddeḍ taṛwiḥt-ik i Yahwa Ṛebbi.
15, 16. Acu i d lmeena n ubuddu n teṛwiḥt i Ṛebbi? Acu ara idemmren albeeḍ ad ibudd iman-is i Ṛebbi?
15 Ass ideg ara tbuddeḍ taṛwiḥt-ik i Yahwa Ṛebbi s yiwet n tẓallit, ara s-tiniḍ s leḥṛaṛa, a s-tweedeḍ belli d neţţa kan ideg ara teṭṭfeḍ i lebda. (Asmekti 6:15) Meena d acu ara k-idemmren aţ-ţxedmeḍ lweed-agi? A d-nefk lemtel: xemmem ɣer yiwen iwumi teeǧeb teqcict. Skud yeţţissin-iţ yerna yeţwali ṣṣifat-is, skud teţţeeǧab-as akteṛ. M’ara ieeddi kra n lweqt ad iḥuss ahat belli d lawan a ţ-id-yexḍeb. D ṣṣeḥ, tameict n wid izewǧen teṭṭalab-ed akteṛ n lmeǧhud, lameena, leḥmala aţ-ţdemmer argaz-agi ad yezweǧ yid-es.
16 M’ara tissineḍ Yahwa yerna tḥemmleḍ-t, aţ-ţḥusseḍ amzun yella wayen i k-iţdemmiren akken a t-teebdeḍ w’aţ-ţqedceḍ fell-as mebla cceḥḥa. Kra n win yebɣan ad yetbee Eisa Lmasiḥ, Mmi-s n Ṛebbi, ilaq-as “ad inkeṛ iman-is.” (Marqus 8:34) Win inekṛen iman-is d win ixeddmen lmeǧhud bac ur yeţţaǧǧa ara ccehwat-is akk-d lmeqsud-is a s-ḥeṛṛmen ad yaɣ awal akken ilaq i Ṛebbi. Ihi, uqbel aţ-ţeţwaɣeḍṣeḍ, ilzem fell-ak aţ-ţeseuḍ leqsed-agi d amenzu di tudert-ik: aţ-ţxeddmeḍ lebɣi n Yahwa Ṛebbi.—Γer-ed 1 Buṭrus 4:2.
TUGDI N TUCCḌA
17. Acuɣer i ţkukrun kra ad budden tiṛwiḥin-nsen i Ṛebbi?
17 Kra ţkukrun ad budden tiṛwiḥin-nsen i Yahwa axaṭer ugaden ad ṭṭfen leqrar ameqran yecban wagi. Ţţagaden a ten-iḥaseb Ṛebbi. Imi ugaden ad ccḍen neɣ ad sneɣnin (sseḥznen) Yahwa, qqaren-as: ‘Axiṛ kan ur s-neţbuddu ara tiṛwiḥin-nneɣ.’
18. D acu ara k-d-yefken lebɣi akken aţ-ţbuddeḍ taṛwiḥt-ik i Yahwa?
18 M’ara teţnadiḍ aţ-ţḥemmleḍ Yahwa, aţ-ţebɣuḍ a s-tbuddeḍ taṛwiḥt-ik yerna aţ-ţxedmeḍ ayen akk ilaqen bac aţ-ţeiceḍ elaḥsab n lweed-agi. (Amusnaw 5:4) Ma ifat tbuddeḍ-as iman-ik, bla ccekk, aţ-ţebɣuḍ “[aţ-ţleḥḥuḍ] s tikli yebɣa Sidi Ṛebbi iwakken a [s-teeǧbeḍ] di kullec.” (Ikulusiyen 1:10, Awal n tudert) Imi tḥemmleḍ Ṛebbi, ur teţḥussuḍ ara belli yeweeṛ mliḥ aţ-ţxedmeḍ lebɣi-s. Aţ-ţeţxemmimeḍ ahat am wemceggee Yuḥenna, i d-yennan: “Leḥmala n Yillu, d aḥraz n lumuṛ-is, yerna lumuṛ-is ur ẓẓayit ara.”—1 Yuḥenna 5:3.
19. Iwacu ur ilaq ara aţ-ţagadeḍ aţ-ţbuddeḍ taṛwiḥt-ik i Ṛebbi?
19 Ur teḥwaǧeḍ ara aţ-ţiliḍ tkemleḍ bac aţ-ţbuddeḍ taṛwiḥt-ik i Ṛebbi. Yahwa yeẓra belli teseiḍ lexṣaṣ yerna d lmuḥal a k-d-iḍleb nnig n wayen umi tzemreḍ. (Ahellil 103:14) Yebɣa aţ-ţessiwḍeḍ ɣer wannect-a yerna a k-ieiwen. (Γer-ed Iceaya 41:10.) Γas tḥeqqeq belli ma tţekleḍ fell-as seg wul-ik meṛṛa, “neţţa ad issemsawi iberdan-ik.”—Lemtul 3:5, 6.
AΓḌAṢ YEŢBEGGIN-ED BELLI TBUDDEḌ TAṚWIḤT-IK I ṚEBBI
20. Ma ibudd yiwen taṛwiḥt-is i Yahwa, ayɣer i glaq a t-id-isbeggen?
20 Xemmem ɣef wayen akka i d-neɣra. Annect-a a k-ieiwen ahat aţ-ţbuddeḍ taṛwiḥt-ik i Yahwa s tẓallit. Ilaq i yal amdan i gḥemmlen s ṣṣeḥ Ṛebbi a d-ifk zdat n lɣaci ‘cchada ara t-yawin ɣer leslak.’ (Iṛumaniyen 10:10) I kečč, amek ara d-tefkeḍ cchada-yagi?
21, 22. Amek i tzemreḍ a d-tefkeḍ cchada ɣef liman-ik zdat n lɣaci?
21 Xebbeṛ yiwen si lecyux n tejmaet-ik belli tebɣiḍ aţ-ţeţwaɣeḍṣeḍ. Neţţa ad ixdem ţţawil iwakken kra n lecyux ad ssenqden yid-ek kra n yesteqsiyen yellan d lsas n wayen yesselmad Wedlis Iqedsen. Ma yella lecyux-agi walan belli txeddmeḍ ayen i d-iţţucerḍen, a k-d-inin belli tzemreḍ aţ-ţeţwaɣeḍṣeḍ. * Kul m’ara d-iḥdeṛ weɣḍaṣ, teţţili yiwet n lxeṭba i d-ismektayen lmeena-s. Win ara ţ-id-ifken ad iḍleb i wigad i d-iheggan iman-nsen i weɣḍaṣ a d-rren leǧwab ɣef sin yesteqsiyen isehlen. S wannect-a a d-fken zdat n lɣaci cchada ɣef liman-nsen.
22 D aɣḍaṣ ara d-isseknen zdat n lɣaci belli tbuddeḍ taṛwiḥt-ik i Ṛebbi yerna tuɣaleḍ ssyin d asawen d Inigi n Yahwa. Wid i d-iheggan iman-nsen i weɣḍaṣ ssekcamen-ten s lekmal-nsen deg waman iwakken a d-beggnen zdat n lɣaci belli budden tiṛwiḥin-nsen i Ṛebbi.
LMEENA N WEΓḌAṢ-INEK
23. Acu i d lmeena-s ad iţwaɣḍeṣ walbeeḍ ‘s yisem n Ubabat, n Umemmit akk-d ṛṛuḥ iqedsen’?
23 Eisa yenna-d belli inelmaden-is ad ţwaɣeḍṣen ‘s yisem n Ubabat, n Umemmit akk-d ṛṛuḥ iqedsen.’ (Matta 28:19) Ayagi yesskanay-ed belli win akken ara yeţwaɣeḍṣen yesteeṛef s wemkan elayen n Yahwa Ṛebbi akk-d Eisa Lmasiḥ. (Ahellil 83:19; Matta 28:18) Yesteeṛef daɣen s wayen i gxeddem ṛṛuḥ iqedsen n Ṛebbi, yeeni lqewwa yessexdam Ṛebbi.—Igalatiyen 5:22, 23; 2 Buṭrus 1:21.
24, 25. a) Acu i d-iţmettil weɣḍaṣ? b) Acu-t westeqsi i d-yegran?
24 Lameena, aɣḍaṣ mačči d acucef kan. Yeţmettil-ed lḥaǧa yesean lqima tameqrant. M’ara k-ssekcmen deg waman, amzun d lmut i temmuteḍ deg wayen yeenan tameict-ik n zik. M’ara d-teffɣeḍ seg waman, amzun tuɣaleḍ-d ɣer tudert bac aţ-ţxedmeḍ lebɣi n Ṛebbi. Ur teţţu ara belli tbuddeḍ taṛwiḥt-ik i Yahwa Ṛebbi s timmad-is, mačči i kra n leqdic, mačči i yemdanen neɣ i yiwet n tuddsa. Abuddu n teṛwiḥt-ik akk-d weɣḍaṣ-inek ţbegginen-d belli tebda tdukli-inek d Ṛebbi, yeeni lealaqa iǧehden yid-es.—Ahellil 25:14.
25 Aɣḍaṣ ur iḍemmen ara leslak. Eisa yenna-d: “Win ara yeṭṭfen alamma ţ-ţaggara ad iţţusellek.” (Matta 24:13) Aɣḍaṣ d aqeddim (asurif) kan amezwaru i geţţawin ɣer leslak. Yegra-d ihi westeqsi-yagi: amek ara tḥerzeḍ iman-ik di leḥmala n Ṛebbi? A naf leǧwab deg yixef aneggaru n tektabt-a.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn